Γ.Ε. Άμιλλα 2000 Τρίπολης

Η Γυμναστική Ένωση Αρκαδίας Άμιλλα 2000,  γνωστή και ως Γυμναστική Ένωση Άμιλλα 2000 Τρίπολης, είναι ελληνικό αθλητικό σωματείο με κέντρο των δραστηριοτήτων του την Τρίπολη, στο Νομό Αρκαδίας, όπου και βρίσκεται η έδρα του, το Δ.Α.Κ. Τρίπολης. Επίσημο έτος ίδρυσής του είναι το 2000 και αγωνίζεται με χρώματα το μαύρο και το λευκό. Διατηρεί τμήματα κολύμβησης και καλαθοσφαίρισης όλων των ηλικιακών ομάδων.

 Τμήμα καλαθοσφαίρισης ανδρών 

 Ιστορική αναδρομή 
Την αγωνιστική περίοδο 2005-06 η Άμιλλα κατέκτησε το Πρωτάθλημα της Β' Κατηγορίας Ανδρών που διοργανώνει η Ε.ΚΑ.Σ.ΚΕ.ΝΟ.Π. (όμιλος Αρκαδίας - Λακωνίας), με αποτέλεσμα να ανέλθει στην Α' Κατηγορία για πρώτη φορά στην ιστορία της.«Η Άμιλλα της σεζόν 2004-2005 στο Β’ τοπικό…» , άρθρο στον ιστότοπο ContraEpithesi,gr, 8 Αυγούστου 2013.

Κατά την αγωνιστική περίοδο 2010-11 η Άμιλλα τερμάτισε στην 5η θέση της τελικής βαθμολογίας της Α' Κατηγορίας.«Τελικές Κατατάξεις Πρωταθλημάτων 2010-11» , πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π. Την επόμενη χρονιά, 2011-12, ο σύλλογος κατετάγη τελευταίος γνωρίζοντας τον υποβιβασμό.«Ανάλυση Φύλλων Αγώνων Α΄ Κατηγορίας Ανδρών (17η Αγωνιστική)», άρθρο στον επίσημο ιστότοπο της Ε.ΚΑ.Σ.ΚΕ.ΝΟ.Π.«Υποβιβασμός για Άμιλλα…», άρθρο στον ιστότοπο Aixmh.gr, 30 Απριλίου 2012.

Η πτωτική πορεία της ομάδας συνεχίστηκε και την επόμενη χρονιά, 2012-13, οπότε και η ομάδα της Αρκαδίας τερμάτισε στη 15η και τελευταία θέση της Β' Κατηγορίας Ανδρών.«Τελική Κατάταξη Β' Κατηγορίας Ανδρών 2012-13», πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, η Γ.Ε. Άμιλλα 2000 Τρίπολης διαγωνίζεται στο Πρωτάθλημα της Γ' Κατηγορίας Ανδρών που διοργανώνει η Ε.ΚΑ.Σ.ΚΕ.ΝΟ.Π.

Έδρα του συλλόγου είναι το Δ.Α.Κ. Τρίπολης. Πρόεδρος της ομάδας είναι ο Δημήτρης Κεκετσίδης.

 Τμήμα καλαθοσφαίρισης γυναικών 

 Ιστορική αναδρομή 
Η πρώτη σημαντική επιτυχία του συλλόγου έλαβε χώρα την περίοδο 2005-06, οπότε και κατέκτησε το Πρωτάθλημα Γυναικών της Ε.ΚΑ.Σ.ΚΕ.ΝΟ.Π.«Ένωση Καλαθοσφαιρικών Σωματείων Κεντρικής και Νότιας Πελοποννήσου» , πληροφορίες στον επίσημο ιστότοπο της Ε.Ο.Κ. Άμεσο επακόλουθο ήταν η άνοδός του στην Α2 Εθνική Κατηγορία και συγκεκριμένο στο Νότιο Όμιλο αυτής.«Βαθμολογίες & Πρόγραμμα Πρωταθλημάτων» , πληροφορίες στον επίσημο ιστότοπο της Ε.Ο.Κ. Προπονητής της ομάδας εκείνης ήταν ο Θοδωρής Τσουκαλάς, ενώ οι αθλήτριές της είχαν αξιοσημείωτα μικρό μέσο όρο ηλικίας.«Η Άμιλλα Τρίπολης στην Α2!», άρθρο στον ιστότοπο ArcadiaPortal.gr, 3 Ιουλίου 2012.

Κατά την αγωνιστική περίοδο 2006-07 η Άμιλλα κατέλαβε την 9η θέση της τελικής βαθμολογικής κατάταξης, παραμένοντας παράλληλα στην κατηγορία. Την επόμενη, ωστόσο, περίοδο, 2007-08, ολοκλήρωσε τις αγωνιστικές της υποχρεώσεις στην πρότελευταία θέση του βαθμολογικού πίνακα με μόλις δύο νίκες και κατά συνέπεια υποβιβάστηκε.

Κατά τη διάρκεια της παραμονής της στο τοπικό της πρωτάθλημα, η Άμιλλα κατέκτησε την κορυφή του τρεις φορές, κατά τα έτη 2009, 2010 και 2012, επιτυγχάνοντας τελικά την άνοδο στις εθνικές κατηγορίες μέσω της διαδικασίας των μπαράζ την τελευταία από αυτές.«Άνοδος στην Α2 Γυναικών για την Άμιλλα Τρίπολης», άρθρο στον ιστότοπο SportsHero.gr, 3 Ιουλίου 2012.«Στην Α2 η Αμιλλα Τρίπολης» , άρθρο στον ιστότοπο SuperBasket.gr, 4 Ιουλίου 2012. Προπονητής ήταν και πάλι ο Τσουκαλάς, ενώ ο μέσος όρος ηλικίας των αθλητριών ήταν ακόμη μικρότερος.

Την αγωνιστική περίοδο 2012-13 η ομάδα της Τρίπολης, αγωνιζόμενη στο Πρωτάθλημα της Α2 Εθνικής και συγκεκριμένα στον Όμιλο Νότου, ολοκλήρωσε τις αγωνιστικές της υποχρεώσεις στην 7η θέση του βαθμολογικού πίνακα. Στα πλαίσια του Κυπέλλου Ελλάδος αποκλείστηκε στην 1η Αγωνιστική της Α' Φάσης όταν ηττήθηκε με σκορ 57-69 από το Γ.Σ. Αγίας Παρασκευής.«Αποκλείστηκε από το Κύπελλο: Άμιλλα-Αγία Παρασκευή 57-69», άρθρο στον ιστότοπο Arcadiaportal, 16 Σεπτεμβρίου 2012.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, η  Γ.Ε. Άμιλλα 2000 Τρίπολης διαγωνίστηκε στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Το καλοκαίρι του 2013, οι ιθύνοντες των γυναικείων τμημάτων των συλλόγων Άμιλλα Τρίπολης και Απόλλωνας Τρίπολης ήρθαν σε συμφωνία ώστε οι δύο ομάδες την περίοδο αυτή να κατέβουν ως κοινή ομάδα στο πρωτάθλημα της Α2 Εθνικής.«Απόλλωνας και Άμιλλα Τρίπολης ενώνονται στην Α2!», άρθρο στον ιστότοπο WePlayBall.gr, 5 Ιουλίου 2013. Έχοντας συγκεντρώσει 6 νίκες και 16 ήττες αυτή κατέλαβε την 9η θέση του τελικού βαθμολογικού πίνακα, με αποτέλεσμα να επιστρέψει στο τοπικό της πρωτάθλημα από το επόμενο φθινόπωρο.«Αποτελέσματα Α2 Νότου: Στην Α1 η Τερψιθέα, έπεσε στην ΕΣΚΑ η Νέα Κηφισιά!», άρθρο στον ιστότοπο WePlayBall.gr, 13 Απριλίου 2014.

Στα πλαίσια του θεσμού του Κυπέλλου Ελλάδος η αρκαδική ομάδα γνώρισε την ήττα στην 1η Αγωνιστική της Α' Φάσης από τη Φ.Ε.Α. με σκορ 55-42, με αποτέλεσμα να αποκλειστεί από τη συνέχεια της διοργάνωσης.«ΦΕΑ ΝΦ - Άμιλλα Τρίπολης 55-42», άρθρο στον ιστότοπο ContraEpithesi.gr, 22 Σεπτεμβρίου 2013.

Έδρα του συλλόγου είναι το Δ.Α.Κ. Τρίπολης. Πρόεδρος της ομάδας είναι ο Δημήτρης Κεκετσίδης. Καθήκοντα πρώτου προπονητή διατηρεί ο Θοδωρής Τσουκαλάς με συνεργάτες τους Μιχάλη Βερβαινιώτη και Γιώργο Χρονόπουλο. Το ρόστερ της Άμιλλας για την περίοδο 2013-14 συνθέτουν οι αθλήτριες:

ΑριθμόςΟνοματεπώνυμοΈτος γενν.ΘέσηΎψοςΕθνικότητα    Καλαθοσφαιρίστριες 04Βίνα Μάλαμα198051,8120px|Ελληνίδα05Άσπα Μπενέκη19871-21,7520px|Ελληνίδα06Ματίνα Τζανή198051,8720px|Ελληνίδα07Χριστίνα Τσουκαλά19913-41,8520px|Ελληνίδα08Ιουλία Χρονοπούλου199241,7820px|Ελληνίδα09Αγγελική Κουρόγιωργα199341,7320px|Ελληνίδα10Ελευθερία Καλομιτσίνη19952-31,7520px|Ελληνίδα11Κατερίνα Ανδριανόπουλου19961-21,6520px|Ελληνίδα12Αναστασία Τσουκαλά19981-21,8020px|Ελληνίδα13Παναγιώτα Αλατσά19962-31,7220px|Ελληνίδα14Μυρσίνη Γκρίτζα19961-21,6020px|Ελληνίδα15Ελένη Κοσκινά19974-51,7820px|Ελληνίδα    ΠροπονητήςCΘοδωρής Τσουκαλάς Coach 20px|Eλληνας   Δεδομένα: Νοέμβριος 2013

 Τμήμα κολύμβησης 

 Παραπομπές 

Κατηγορία:Αθλητικοί σύλλογοι Αρκαδίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.
Κατηγορία:Ιδρύσεις αθλητικών συλλόγων το 2000
Κατηγορία:Ιδρύσεις ομάδων καλαθοσφαίρισης το 2000